Λέο Ζούνιορ

Ο **Λεοβεγίλντο Λινς ντα Γκάμα Ζούνιορ** (πορτογαλικά: *Leovegildo Lins da Gama Júnior*, γεννήθηκε 29 Ιουνίου 1954) γνωστός ως **Λέο Ζούνιορ** ή σκέτο **Ζούνιορ** είναι Βραζιλιάνος πρώην διεθνής ποδοσφαιριστής.

## Καριέρα

Αγωνίστηκε για τη Φλαμένγκο  κατά τη διάρκεια των δεκαετιών του 1970, του 1980 και των αρχών της δεκαετίας του 1990, κατακτώντας τέσσερα Πρωταθλήματα Βραζιλίας (1980, 1982, 1983, 1992), το Κόπα Λιμπερταδόρες του 1981 και το Διηπειρωτικό Κύπελλο του 1981, στην καλύτερη περίοδο στην ιστορία του συλλόγου. Εκείνη τη χρονιά ψηφίστηκε τρίτος καλύτερος παίκτης της Νότιας Αμερικής μετά το συμπαίκτη του Ζίκο και το Ντιέγκο Μαραντόνα. Το ταλέντο με την μπάλα στα πόδια του, και η ικανότητα να ελέγχει τόσο την αριστερή πλευρά όσο και τη μεσαία γραμμή,  είναι ένας από τους μεγαλύτερους παίκτες στην ιστορία του βραζιλιάνικου ποδοσφαίρου. Γνωστός για το επιθετικό του στυλ, ξεκίνησε να παίζει στο αριστερό άκρο της άμυνας, έχοντας πάντα την ποιότητα να πάει μπροστά. Αλλά αμέσως μετά, λόγω της φυσικής του κατάστασης, εκμεταλλεύτηκε την καλή του ποιότητα στις πάσες και τον έλεγχο του παιχνιδιού για να παίξει ως αριστερός μέσος. Κατά τη διάρκεια της καριέρας του, ήταν επίσης γνωστός ως καλός εκτελεστής ελεύθερων χτυπημάτων, πετυχαίνοντας μερικά γκολ με αυτόν τον τρόπο.
Με 857 αγώνες είναι ο παίκτης με τις περισσότερες εμφανίσεις για τη Φλαμένγκο.

Στις 12 Ιουνίου 1984 αγοράστηκε από την Τορίνο, έναντι αμοιβής δύο εκατομμυρίων δολαρίων.  Ζήτησε και έλαβε διαβεβαίωση για να αγωνιστεί ως μέσος και όχι ως αμυντικός και τελικά έγινε ο ηγέτης της μεσαίας γραμμής. Κατά την πρώτη του χρονιά στην Ιταλία έπεσε θύμα δύο περιστατικών ρατσισμού: στο Μιλάνο τον έβριζαν και τον έφτυσαν επανειλημμένα καθώς έφευγε από το γήπεδο με τη μητέρα και τον πατέρα του και στο Τορίνο, με την ευκαιρία του ντέρμπι, οι οπαδοί της Γιουβέντους ανάρτησαν προσβλητικά πανό στο χρώμα του δέρματός του. Στο τέλος της σεζόν, τερμάτισε δεύτερος πίσω από τη Βερόνα, βραβεύτηκε ως παίκτης της χρονιάς στη Σέριε Α.

Στις αρχές Ιουνίου 1991 μετά από σύντομο διάστημα στην Πεσκάρα επέστρεψε στην Τορίνο για σύντομο χρονικό διάστημα ως δανεικός από τη Φλαμένγκο κατακτώντας το Μιτρόπα Καπ.

Ξεκίνησε τη διεθνή του καριέρα στο τουρνουά ανδρών στους Ολυμπιακούς Αγώνες του 1976. Είχε 69 συμμετοχές στην εθνική ομάδα της Βραζιλίας μεταξύ Μαΐου 1979 και Δεκεμβρίου 1992, σημειώνοντας έξι γκολ. Ήταν βασικό μέλος της Βραζιλίας στο Παγκόσμιο Κύπελλο του 1982, όπου συμπεριλήφθηκε στην καλύτερη ενδεκάδα της διοργάνωσης και του και σε αυτό του 1986. 

Μετά την αποχώρησή του από την ενεργό δράση αγωνίστηκε με ιδιαίτερη επιτυχία στο ποδόσφαιρο άμμου (*beach soccer*) και είχε βραχύβια προπονητική καριέρα. Το 2004 συμπεριλήφθηκε στη λίστα FIFA 100.

## Τίτλοι

**Φλαμένγκο**
* Διηπειρωτικό Κύπελλο : 1981 
* Κύπελλο Λιμπερταδόρες : 1981 
* Πρωτάθλημα Βραζιλίας (4): 1980, 1982, 1983, 1992 
* Κύπελλο Βραζιλίας 1990 
* Πρωτάθλημα Καριόκα (5): 1974, 1978, 1979, 1981, 1991
**Τορίνο**
* Κύπελλο Μιτρόπα: 1991

## Ατομικές διακρίσεις
* Νοτιοαμερικανός παίκτης της χρονιάς: τρίτη θέση 1981
* Καλύτερη ομάδα Παγκόσμιου Κυπέλλου FIFA: 1982
* Παίκτης της χρονιάς της Σέριε Α: 1985
* *Bola de Ouro* Βραζιλιάνος ποδοσφαιριστής της χρονιάς: 1992
* Ομάδα της Χρονιάς Νότιας Αμερικής: 1992 
* FIFA 100: 2004

## Παραπομπές


## Εξωτερικοί σύνδεσμοι

* 

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο 
Κατηγορία:Ποδοσφαιριστές Τορίνο ΦΚ 
Κατηγορία:Ποδοσφαιριστές Σέριε Α 
Κατηγορία:Ξένοι ποδοσφαιριστές στην Ιταλία 
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές στους Θερινούς Ολυμπιακούς Αγώνες 1976
Κατηγορία:Παίκτες νικητές Κόπα Λιμπερταδόρες
Κατηγορία:Αμυντικοί ποδοσφαιριστές 
Κατηγορία:Μέσοι ποδοσφαιριστές